pythainlp/thai_wikipedia_clean_20230101 huggingface dataset:
หลังราชาภิเษกกษัตริย์พระองค์ใหม่ การรุกรานเวสเซ็กซ์ของพวกเดนท์ที่ป่าเถื่อนเริ่มต้นอีกครั้งในแทบจะทันที การรุกรานนอร์ธัมเบรียนำทัพโดยรักน่าร์ ล็อดบร็อค พวกไวกิ้งที่โหดร้ายรุกรานปล้นชิงทรัพย์ สังหารโหด และข่มขืน กระทำการต่ำช้าสร้างความหวาดกลัวให้กับชาวแซ็กซัน ทิ้งการทำลาย ความว่างเปล่า และซากปรักหักพังที่คุกรุ่นไว้ เป็นเหตุประชาชนเปล่งเสียงสวดมนต์ซ้ำแล้วซ้ำเล่ามากมายหลายครั้ง "จากความเกรี้ยวกราดของชาวนอร์ธ พระผู้เป็นเจ้า ที่พระองค์ส่งมาให้ข้า" พวกไวกิ้งที่ทำลายเวสเซ็กซ์ในตอนนั้นคือชาวเดนมาร์ก
กองทัพไวกิ้งขนาดใหญ่ขึ้นฝั่งในอีสต์แองเกลียในปีค.ศ.865 บัญชาการโดยแฮล์ฟดันและอิวาร์ผู้ไร้กระดูกที่ครั้งหนึ่งเคยขับเคลื่อนกองทัพที่อยู่เบื้องหลังการรุกรานอังกฤษของพวกไวกิ้ง
กองทัพของอิวาร์ยังคงอยู่ในอีสต์แองเกลียอยู่ระยะหนึ่ง เก็บเกี่ยวทรัพยากรจากการรุกรานครั้งสำคัญ เมืองวินเชสเตอร์ เมืองหลวงเก่าของเวสเซ็กซ์ ถูกเผาราบเป็นหน้ากลอง ในปีค.ศ.866 พวกไวกิ้งยึดยอร์ก ก่อตั้งอาณาจักรไวกิ้งของยอร์วิชในตอนเหนือของอังกฤษ แฮล์ฟดัน ลูกชายของผู้นำของไวกิ้ง รักน่าร์ ล็อดบร็อคกับแอสลัก ที่เป็นผู้บัญชาการกองทัพของไวกิ้งขึ้นเป็นกษัตริย์พระองค์แรกของยอร์ก
หนึ่งในการพัฒนาที่สำคัญที่สุดของการรุกรานเหล่านี้คือการผนวกเวสเซ็กซ์กับเมืองขึ้นทางตะวันออกเฉียงใต้เข้าเป็นอาณาจักรเดียวกัน กฎบัตรที่ออกในช่วงปีแรกของรัชสมัยของเอเธลเบิร์ทประกอบด้วยการลงนามของทั้งฝ่ายแซ็กซันและฝ่ายเคนต์
ชัยชนะยิบย่อยเหนือไวกิ้งผู้รุกรานมาจากฝีมือของชาวแซ็กซันแห่งแฮมพ์เชียร์และบาร์กเชียร์ภายใต้ผู้นำท้องถิ่นเอเธลวูล์ฟและออสริค พวกไวกิ้งยึดครองเกาะธาเน็ตที่พวกเขาใช้เวลาในช่วงฤดูหนาวที่นั่น พวกเขาได้รับเงินเพื่อสงบศึกจากชาวเคนต์ แต่ก็ไม่รักษาข้อตกลงตามนิสัยและเริ่มปล้นสะดมอังกฤษด้วยกองกำลังที่สร้างขึ้นมาใหม่หลังจากนั้นไม่นาน
แม้พงศาวดารจะกล่าวถึงชื่อเสียงด้านความไร้พระราชอำนาจทางการทหารของเอเธลเบิร์ท แต่ไม่มีเหตุการณ์ใดในรัชสมัยสั้นๆของพระองค์ที่ถูกบันทึกไว้
การตายและการสืบทอดบัลลังก์.
เอเธลเบิร์ทสวรรคตในปีค.ศ.866 ตอนอายุประมาณ 35 ปี แม้พระองค์จะมีโอรส เอเธลวาลด์ และโอรสคนอื่นๆอีก แต่พระองค์ได้รับการสันตติวงศ์บัลลังก์แห่งเวสเซ็กซ์โดยพระอนุชา เอเธลเร็ด พระองค์ครองราชย์ได้เพียงห้าปี
พระศพของเอเธลเบิร์ทถูกฝังไว้ที่เชอร์บอร์นแอบบีย์ในดอร์เซ็ตเคียงข้างพระเชษฐา เอเธลบาลด์
พระเจ้าเอเธล์เรดแห่งเวสเซกซ์
เอเธลเร็ดที่ 1 (ภาษาอังกฤษ Aethelred I หรือ Ethelred I, ภาษาแองโกลแซ็กซัน Æþelræd) สืบทอดตำแหน่งของพระเชษฐา เอเธลเบิร์ท รัชสมัยของเอเธลเร็ดคือหนึ่งในสงครามกับพวกเดนท์ที่ยาวนาน อิวาร์ผู้ไร้กระดูกกับน้องชาย แฮล์ฟดัน ที่ยึดดับลินเป็นฐานที่มั่นโจมตีและยึดครองยอร์กในปีค.ศ.866 ที่ซึ่งกลายเป็นอาณาจักรไวกิ้ง (ยอร์วิช) พวกเดนท์เดินทัพลงใต้และยึดครองน็อตติ้งแฮม ในปีค.ศ.869 พวกเขาแล่นเรือสู่อีลต์แองเกลีย ที่ซึ่งพวกเขาได้ปลงพระชนม์กษัตริย์ท้องถิ่น เอ็ดมุนด์ เวสเซ็กซ์ในตอนนั้นถูกข่มขวัญและเอเธลเร็ดกับพระอนุชา อัลเฟรด ได้ต่อสู้ในสมรภูมิที่ยาวนานต่อเนื่องกับชาวเดนท์ อิวาร์, แฮล์ฟดัน และกุธรุน ที่เรดิ้ง, แอชดาวน์ และเบซิ่ง ช่วงปีค.ศ.870-871 พวกเดนท์ชิงทรัพย์และปล้นสะดมตลอดการเดินทางออกนอกเมือง การสู้รบครั้งสำคัญครั้งต่อมาคือที่เมเรทุนในแฮมพ์เชียร์ ซึ่งเป็นสมรภูมิที่ไม่ปรากฏผลชี้ขาด เอเธลเร็ดบาดเจ็บสาหัสในสมรภูมิและสวรรคตเนื่องจากบาดแผลที่วิตแชมพ์ตัน ใกล้กับวิมบอร์น ที่ๆพระองค์ถูกฝัง
เอเธลเร็ดประสูติราวปีค.ศ.834 และเช่นเดียวกับพระราชบิดา เอเธลวูล์ฟ พระองค์เป็นชายที่ศรัทธาในศาสนาอย่างแรงกล้า และถูกเลี้ยงดูมาอย่างเคารพศรัทธาในศาสนามากโดยพระราชมารดา ราชินีออสเบอร์
เอเธลเร็ดสืบทอดแผ่นดินที่ถูกปล้นสะดมอย่างโหดเหี้ยมโดยการโจมตีของพวกไวกิ้งป่าเถื่อนที่เต็มไปด้วยความโกรธเกรี้ยวต่อจากพระเชษฐา เอเธลเบิร์ท ในปีค.ศ.866 พวกเดนท์เริ่มลงหลักปักฐานในอังกฤษและในปีค.ศ.870 ได้ยึดเอาอำนาจควบคุมยอร์กไป เอเธลเร็ดทำการต่อสู้กับพวกเขาด้วยกองกำลังที่สร้างขึ้นมาใหม่
สายสัมพันธ์ฉันท์พันธมิตรทางราชวงศ์ที่ตระกูลเวสเซ็กซ์มีกับเมอร์เซียถูกทำให้แข็งแกร่งขึ้น เบิร์กเร็ด กษัตริย์แห่งเมอร์เซียได้อภิเษกสมรสกับเอเธลสวิธ ธิดาของเอเธลวูล์ฟแห่งเวสเซ็กซ์ พระอนุชาของเอเธลเร็ด อัลเฟรด สร้างสายสัมพันธ์แห่งพันธมิตรขึ้นมาใหม่อีกครั้งเมื่อทรงรับญาติลำดับแรกของพระองค์ เอลสวิธ มาเป็นพระชายา ตัวเอเธลเร็ดเองอภิเษกสมรสกับวูล์ฟริด้าช่วงราวสองปีหลังจากการขึ้นเสวยราชสมบัติในบัลลังก์แห่งเวสเซ็กซ์ พวกพระองค์ให้กำเนิดโอรสสองคน เอเธลวาลด์ ที่เกิดราวปีค.ศ.868 กับเอเธลเฮล์ม ที่ไม่รู้วันเกิด
ในปีก่อนการขึ้นเสวยราชสมบัติของเอเธลเร็ด กองทัพไวกิ้งขนาดใหญ่ได้ขึ้นฝั่งในอีสต์แองเกลีย ภายใต้การนำของแฮล์ฟดัน รักน่าร์สันและอิวาร์ผู้ไร้กระดูก หลังจากนั้นไม่กี่เดือนก็เดินทัพขึ้นนอร์ธัมเบรีย ยึดเมืองยอร์ก ตำนานวีรชนของชาวนอร์สเชื่อมโยงว่าพวกไวกิ้งต้องการเอาคืนเอลล์ ผู้นำของนอร์ธัมเบรียที่สวรรคตอย่างสยองขวัญด้วยน้ำมือของพวกเขา เพื่อแก้แค้นที่ทรงมีพระบัญชาให้โยนหัวหน้าของชนเผ่าไวกิ้ง รักน่าร์ ล็อดบร็อค ลงไปในบ่องูพิษเมื่อยี่สิบปีก่อน
ลูกชายของรักน่าร์ อิวาร์, แฮล์ฟดัน และฮิงก้า ทำการประหารเอลล์ด้วยวิธีของไวกิ้งที่รู้จักกันในชื่ออินทรีกระพือปีกหรืออินทรีเลือด ซึ่งเป็นวิธีที่เหยื่อจะถูกกดหน้าลงกับพื้นและซี่โครงจะถูกแยกออกจากกระดูกสันหลัง ซี่โครงจะถูกดึงออกมาทำให้เป็นปีกสองข้าง
พวกเดนท์ตั้งผู้ปกครองของตนเองในนอร์ธัมเบรียก่อนจะข้ามชายแดนเข้าสู่เมอร์เซีย มุ่งหน้าสู่มณฑลและยึดเมืองน็อตติ้งแฮม พระเจ้าเบิร์กเร็ดแห่งเมอร์เซียขอความช่วยเหลือจากพระญาติของพระองค์ เอเธลเร็ดและอัลเฟรด พวกพระองค์ตอบสนองด้วยความกระตือรืนร้น กรีธาทัพเข้าสู่เมอร์เซีย แต่พวกเดนท์ได้เมืองไปอยู่ในครอบครองแล้ว
ในปีค.ศ.869 กองทัพไวกิ้งที่ดูเหมือนว่าจะไม่ยอมหยุดง่ายๆเข้าสู่อีสต์แองเกลีย กษัตริย์ย่อยของมณฑล เอ็ดมุนด์ ต่อต้านพวกเขาอย่างกล้าหาญแต่ชาวอีสแองเกลียก็พ่ายแพ้และกษัตริย์ของพวกเขาถูกจับเป็นเชลยขณะกำลังหนีไปเมืองฮ็อกเซิน ในซัฟฟอล์ก ถูกล่ามโซ่และตีตรวน เอ็ดมุนด์ถูกสังหารอย่างทารุณด้วยวิถีปฏิบัติที่ป่าเถื่อน เชื่อกันว่าเขาถูกสังเวยแด่เทพเจ้าไวกิ้ง โอดิน เขาพบกับจุดจบอย่างทรงเกียรติและกล้าหาญและต่อมาได้รับการยกย่องเป็นนักบุญสำหรับความศรัทธาในคาทอลิกที่แน่วแน่ อารามราบเป็นหน้ากลอง พระถูกสังหารโหด และการปล้นสะดมขยายวงกว้าง
ในปีค.ศ.870 พวกไวกิ้งสานต่อความสำเร็จในนอร์ธัมเบรียของตน เตรียมโจมตีอาณาจักรเวสเซ็กซ์ พวกเขาเผชิญหน้ากับกองทัพของแซ็กซันภายใต้เอเธลเร็ดกับอัลเฟรดที่สมรภูมิแอชดาวน์ กองทัพของแซ็กซันปิดกั้นถนนเก่าแก่ที่ทอดลงใต้ไปบาร์กเชียร์ด้วยป้อมเนินยุคเหล็กบนเนินไวท์ฮอร์ส ตรงจุดที่ชาวแซ็กซันรู้จักในชื่อ Nachededorne หรือหนามที่เปลือยเปล่า พงศาวดารแองโกลแซ็กซัน แหล่งข้อมูลหลักของยุค อ้างว่าจุดนั้นคือแอชดาวน์ ในที่สุดเอเธลเร็ดก็ได้รับชัยชนะเหนือพวกไวกิ้งในสมรภูมิแบบยึดฐานที่มั่นอันขมขื่นและนองเลือดที่ดำเนินยาวนานถึงช่วงพลบค่ำ ทิ้งซากศพของเหล่าผู้นำไวกิ้งมากมายไว้เกลื่อนสนามรบ
เป็นเวลาหลายศตวรรษที่เข้าใจกันว่าไวท์ฮอร์สความยาว 325 ฟุตถูกตัดไหล่เขาเพื่อฉลองให้กับชัยชนะที่ยิ่งใหญ่ของเอเธลเร็ด แต่ปัจจุบันได้รู้แล้วว่ามันเก่าแก่กว่านั้น ทว่าชัยชนะครั้งนี้ไม่ได้นำมาซึ่งข้อได้เปรียบที่ยั่งยืนและความขัดแย้งยังคงดำเนินต่อไป
การสวรรคตและการสืบสันติวงศ์.
ผู้รุกรานชาวไวกิ้งจู่โจมอีกครั้ง การกระทบกระทั่งเล็กๆน้อยๆดำเนินต่อไป และสมรภูมิที่ไม่ปรากฏผลชี้ชัดคือการต่อสู้ที่บาซิ่ง เอเธลเร็ดที่ได้รับการสนับสนุนอย่างจงรักภักดีจากพระอนุชา อัลเฟรด ปฏิเสธที่จะยอมจำนน ธงนกเรเวนของพวกไวกิ้งและมังกรของเวสเซ็กซ์ถูกโบกสะบัดอีกครั้งที่เมเรทุนที่เชื่อกันว่าเป็นได้ทั้งมาร์เด็นใกล้เดวิเซสหรือมาร์ตินในแฮมพ์เชียร์ ในการขัดแย้งที่ดุเดือดที่ตามมา พวกเดนท์เป็นฝ่ายชนะ เอเธลเร็ดสวรรคตหลังจากนั้นไม่นานที่วิมบอร์นจากบาดแผลที่ได้รับในสงคราม ตามที่บันทึกหนึ่งบอกมา พระองค์สวรรคตอย่างทรมาน ทรงมีพระชนมพรรษาไม่เกินสามสิบในตอนที่สวรรคตและถูกฝังใกล้วิมบอร์นมินสเตอร์
เอเธลเร็ดถูกโต้แย้งหลังจากที่ตายไปแล้วว่าไม่ใช่นักบุญ แม้พระองค์จะมีโอรสสองพระองค์แต่ก็ได้รับการสืบสันตติวงศโดยพระอนุชา อัลเฟรด ที่เป็นที่รู้จักในประวัติศาสตร์ในฐานะมหาราช ลูกหลานของพระองค์ถูกยึดบัลลังก์ไปอีกครั้งในศตวรรษที่ 11 แฮโรลด์ที่ 2 ที่ขึ้นครองบัลลังก์ในปีค.ศ.1066 และถูกปลงพระชนม์ที่เฮสติ้งส์เป็นหลานชายของวูล์ฟน็อธ ซิลด์ ข้าราชบริพารของซัสเซ็กส์ ที่ตัวเขาเองเป็นลูกของเหลนของโอรสของเอเธลเร็ด เอเธลเฮล์ม
คินเตะสึ
เลนนาร์ต เบอร์นาดอตต์
เลนนาร์ต เบอร์นาดอตต์ เคานต์แห่งวิสบอร์ก  (เดิม:เจ้าชายเลนนาร์ต ดยุกแห่งซาล์มลันด์) ทรงเป็นอดีตเจ้าชายแห่งสวีเดน และผู้สืบเชื้อสายจาก จักรพรรดิอะเลคซันดร์ที่ 2 แห่งรัสเซีย พระญาติใน จักรพรรดินิโคลัสที่ 2 แห่งรัสเซีย จักรพรรดิพระองค์สุดท้ายแห่งรัสเซีย เมื่อนับจากทางฝ่ายพระชนนี
เคานต์เลนนาร์ต หรือ อดีตเจ้าชายเลนนาร์ต ดยุกแห่งซาล์มลันด์ ทรงเป็นพระโอรสเพียงพระองค์เดียวใน เจ้าชายวิลเฮล์ม ดยุกแห่งเซอเดร์มันลันด์ กับ แกรนด์ดัชเชสมาเรีย โรมานอฟแห่งรัสเซีย ดัชเชสแห่งเซอเดร์มันลันด์ ประสูติ ณ พระราชวงศ์หลวง กรุงสต็อกโฮล์ม เป็นพระราชนัดดาใน สมเด็จพระเจ้ากุสตาฟที่ 5 แห่งสวีเดน และ วิกตอเรียแห่งบาเดิน สมเด็จพระราชินีแห่งสวีเดน เป็นพระราชปนัดดาใน จักรพรรดิอะเลคซันดร์ที่ 2 แห่งรัสเซีย ผ่านทางสายพระมารดา เมื่อแรกประสูติดำรงพระอิสริยศที่ ดยุกแห่งซาล์มลันด์
เสกสมรสทั้ง 2 ครั้งและหย่าร้าง.
ในปี ค.ศ. 1932 พระองค์เสกสมรสกับ แคริล นิสเวสตา ซึ่งการสมรสในครั้งนี้ ไม่ได้รับความเห็นชอบจากพระบิดา พระอัยกา และรัฐสภาของสวีเดน ทำให้พระองค์ต้องลาออกจากพระอิสริยยศ เจ้าชายและไม่มีพระอิสริยยศ ดยุกแห่งซาล์มลันด์อีกต่อไป ซึ่งต่อมาได้รับการถวายพระนามเป็น เลนนาร์ต เบอร์นาดอตต์ เคานต์แห่งวิสบอร์กแต่ด้วยความโหดร้ายของราชสำนักสวีเดน ที่ต้องการบีบให้เจ้าชายหย่าจากพระชายา ซึ่งต่อมาในปี ค.ศ. 1932 ทรงหย่าขาดจากพระชายาคนแรก ต่อมาในปี ค.ศ. 1972 เสกสมรสครั้งใหม่กับ ซอนยา ฮานุส ต่อมาได้รับฐานันดรเป็น เคาน์เตสแห่งวิสบอร์ก
เคานต์และเคาน์เตสแห่งวิสบอร์ก พระชายาองค์ 2 มีพระบุตรร่วมกัน 9 ท่าน โดยมีฐานันดรเป็น เคานต์ และเคาน์เตส ดังนี้
เคานต์เลนนาร์ต ทรงเปิดที่ดินส่วนพระองค์ที่เกาะมอเนีย ทางตอนใต้ของเยอรมัน ซึ่งเสียทรัพย์สินส่วนพระองค์เป็นจำนวนมากในการทำให้เป็นสถานที่ท่องเที่ยวตามพระดำริ ซึ่งหลังจากการสิ้นพระชนม์ เกาะแห่งนี้กลายเป็นที่ท่องเที่ยวที่นิยมมาก และเป็นรายได้หลักของพระบุตรของพระองค์ทั้ง 9 ท่าน
ในปี ค.ศ. 1996 พระองค์ได้รับรางวัลจากมูลนิธิริเจน ลิงก์
เคานต์เลนนาร์ตสิ้นพระชนม์จากโรคพระชราเมื่อวันที่ 21 ธันวาคม ค.ศ. 2004 สิริพระชันษา 95 ปี
เธอคือพรหมลิขิต
เธอคือพรหมลิขิต เป็นละครโทรทัศน์ไทย โดย เดอะ วัน เอ็นเตอร์ไพรส์ ได้ซื้อลิขสิทธิ์ละครชุด Fated to Love You (ภาษาจีน: 命中注定我愛你, โชคชะตาพามาปิ๊งรัก) เวอร์ชันปี พ.ศ. 2551 (ค.ศ. 2008) ของ Sanlih E-Television กลับมาสร้างใหม่ในเวอร์ชันภาษาไทย นำแสดงโดย สุกฤษฎิ์ วิเศษแก้ว, เอสเธอร์ สุปรีย์ลีลา, ลัลณ์ลลิน เตจะสา เวศซ์ และ ดวงตา ตุงคะมณี กำกับการแสดงโดย วรวิทย์ ขัตติยโยธิน ออกอากาศทาง ช่องวัน ระหว่างวันที่ 4 กันยายน – 27 พฤศจิกายน 2560 ทั้งในประเทศไทยและจีน นอกจากนั้นแล้ว ถูกซื้อลิขสิทธ์นำไปออกอากาศในประเทศกัมพูชา
เมื่อโชคชะตาเล่นตลกให้ภาวุฒิ (สุกฤษฎิ์ วิเศษแก้ว) ประธานหนุ่มรูปหล่อแห่งบริษัทผลิตเครื่องอุปโภคบริโภคที่ใหญ่ที่สุด ได้มาเจอกับวนิดา (เอสเธอร์ สุปรีย์ลีลา) เลขาสาวสุดเฉิ่มในบริษัทกฎหมาย ซึ่งตั้งใจจะกระชับความสัมพันธ์กับธนวัฒน์ (กิจเกษม แมคแฟดเดน) แฟนหนุ่มบนเรือสำราญสุดหรูตามคำแนะนำของฟ้า (ภคกัญญา เจริญยศ) เพื่อนสนิท โดยเป็นวันเดียวกับที่ภาวุฒิวางแผนจะทำเซอร์ไพรส์ขอ แขไขคุณ (ลัลณ์ลลิน เตจะสา เวศซ์) แฟนสาวนักบัลเล่ต์แต่งงาน แต่แขไขคุณเกิดเปลี่ยนใจเพราะต้องบินด่วนไปเซ็นสัญญากับคณะบัลเล่ต์ที่นิวยอร์ก ในขณะเดียวกันภาวุฒิก็โดนเสนาะ (ตี๋ ดอกสะเดา) ผู้จัดการโรงงานที่ภาวุฒิเพิ่งเทคโอเวอร์กับสมพงษ์ (วราวุธ โพธิ์ยิ้ม) ลูกชาย ช่วยกันวางยาทำให้ภาวุฒิพลาดไปมีความสัมพันธ์กับวนิดา ที่ดันกินยาแก้ไข้หวัดจนง่วงเดินเข้าห้องผิด ซึ่งกว่าทั้งคู่จะได้สติก็ปาเข้าไปเช้าวันใหม่ ภาวุฒิโกรธมากเพราะเข้าใจว่าทั้งวนิดา,เสนาะและสมพงษ์ร่วมมือกันแบล็คเมล์เขา
ประธานหนุ่มรูปหล่อแห่งเจริญปรีชาพาณิชย์ บริษัทผลิตเครื่องอุปโภคบริโภคที่ใหญ่ที่สุด นิสัยเด็ดขาด เอาจริงเอาจัง และเป็นคนรักเดียวใจเดียว
หญิงสาวจิตใจดี อ่อนโยน มองโลกในแง่ดี ไม่เคยคิดร้ายใคร และเพราะความดีของเธอจึงสามารถเอาชนะใจผู้ชายดีๆ ได้ถึง 2 คน นั่นคือ ภาวุฒิ และ ทยา เธอมีฉายาว่าหอยทากน้อย
นักบัลเล่ต์สาวสวย คนรักของภาวุฒิ เธอมุ่งมั่นว่าวันหนึ่งจะต้องเป็นนักบัลเล่ต์ที่มีชื่อเสียงในนิวยอร์กให้ได้ ทำให้เธอต้องทุ่มเทกับการฝึกอย่างหนัก จนแทบไม่มีเวลาให้คู่หมั้นอย่างภาวุฒิ ต่อมาเมื่อวนิดาเข้ามาในชีวิตของภาวุฒิ เธอจึงพยายามทุกวิธีทางไม่ให้ภาวุฒิหลุดไปจากเธอ ถึงแม้ว่าวิธีนั้นจะไม่ถูกต้องก็ตามแต่แท้จริงแล้วแขคือวนิดาพี่สาวทยาซึ่งเรื่องราวมีก็มีอยู่วนิดากำลังไปซื้อไอศกรีมให้ทยาจนเกิดอุบัติเหตุจนสูญเสียความจำและถูกแม่เลี้ยงมาอุปถัมภ์และตั้งชื่อใหม่เป็น แขไขคุณ
อดีตประธานบริษัทในเครือเจริญปรีชาพาณิชย์ ย่าของภาวุฒิ เป็นคนเด็ดขาด ฉลาด มีเหตุผล และอยากมีหลานไว้สืบสกุลมาก
แม่ของวนิดา เป็นคนปากร้ายใจดี พูดจาตรงไปตรงมา พยายามเข้าใจคนอื่นเสมอ ทำให้ภาวุฒิรักและเคารพบังอรราวกับแม่แท้ๆ
ดีไซเนอร์หนุ่มอนาคตไกล อดีตเด็กกำพร้าที่ได้สามีภรรยาชาวอังกฤษรับไปอุปการะ ทยาเป็นคนจิตใจดี มองโลกอย่างเข้าใจ และหลงรักในความใสซื่อของวนิดา
เลขาส่วนตัวของภาวุฒิ เป็นคนเก่ง ซื่อสัตย์ ขยันขันแข็ง หนักเบาเอาสู้ ทำทุกอย่างที่ภาวุฒิสั่ง และยังคอยเป็นห่วงภาวุฒิ ทั้งเรื่องงานและส่วนตัว
แม่เลี้ยงของภาวุฒิ นิสัยขี้อิจฉา โลภมาก อยากให้ศุภกรณ์ลูกชายแท้ๆ ได้ขึ้นเป็นประธานบริษัทแทนภาวุฒิ จึงวางแผนทำลายภาวุฒิทุกอย่าง
ลูกชายคนเดียวของเสนาะ สามีของอำภา เป็นผู้ชายบ้านๆ ซื่อๆ ตามประสาคนบ้านนอก มองพ่อเป็นฮีโร่ และเป็นคนกลัวเมียมาก
ลูกชายหัวแก้วหัวแหวนของดาริกา ถูกแม่เสี้ยมสอนให้เป็นคนทะเยอทะยาน อยากได้ในสิ่งที่ไม่ใช่ของตัวเอง ศุภกรณ์จึงอิจฉาที่ภาวุฒิมีทุกอย่าง และเป็นถึงประธานของบริษัทใหญ่โต แถมยังเป็นที่รักของพัชนีอีกด้วย
เพื่อนสนิทคนเดียวของวนิดา คอยเป็นที่ปรึกษาให้กับวนิดา ทั้งเรื่องงานและความรัก ฟ้าเป็นห่วงวนิดามาก เพราะวนิดามักทำตัวให้คนอื่นเอาเปรียบอยู่เสมอ
ผู้จัดการโรงงานที่ภาวุฒิเพิ่งเทคโอเวอร์มา เสนาะได้ยินข่าวลือว่าภาวุฒิจะปลดพนักงาน และเปลี่ยนโรงงานให้กลายเป็นที่ทิ้งสารเคมี เขาจึงตัดสินใจวางแผนแบล็คเมล์ภาวุฒิ
พี่สาวคนโตของวนิดา เป็นแม่หม้าย คอยอยู่เป็นเพื่อนแม่และช่วยแม่ขายส้มตำ นิสัยช่างพูดช่างเจรจา ไม่มีพิษมีภัยกับใคร
ภรรยาของสมพงษ์ พี่สาวคนรองของวนิดา นิสัยโผงผาง พูดจาตรงไปตรงมาเหมือนแม่ รักและเป็นห่วงน้องสาวมากแต่ไม่ค่อยกล้าแสดงออก
ทนายความส่วนตัวของคุณภาวุฒิ
แฟนเก่าของวนิดา
Resident Manager ของเรือรอยัลแคริบเบียน Marines Of The Sea
ลูกค้าธุรกิจสาวสวยที่คุณภาวุฒิรู้จักกันตอนเจอกันที่ประเทศกรีซ
นักธุรกิจหนุ่มใส่แว่นที่เข้ามาคุยธุรกิจกับคุณภาวุฒิเรื่องทำธุรกิจสร้างเตาเผาขยะเพื่ออนุรักษ์สิ่งแวดล้อมนั้นเป็นเพียงฉากบังหน้าของเขาแต่แท้จริงแล้วเขาจัดการทำธุรกิจผิดกฎหมายสิ่งแวดล้อมโดยจัดการปล่อยที่ทิ้งสารปรอทบนเกาะสีชัง
แขกในงานพิธีมงคลสมรส วาสนา กับ ศักดา
หมอที่ทำหน้าที่อยู่แผนกกายภาพบำบัดโดยตรวจ MRI จากคุณภาวุฒิเพื่อตรวจหาอาการอย่างละเอียดโดยพบว่าโรคที่คุณภาวุฒิเป็นนั้นก็คือโรคกล้ามเนื้ออ่อนแรง
หมอที่ทำหน้าที่ผ่าตัดในห้องผ่าตัดที่ศูนย์แพทย์เฉพาะทาง โรงพยาบาลเกษมราษฏร์ เพื่อวนิดาและลูกในท้องของวนิดาให้อยู่รอดปลอดภัยทั้งแม่และลูกหลังจากที่วนิดาประสบอุบัติเหตุรถชน
You Are My Destiny เธอคือพรหมลิขิต
วิกทัน
วิกทัน (; ; ย่อมาจาก Voice to New World) เป็นบอยแบบนด์สัญชาติเกาหลีใต้ที่ก่อตั้งขึ้นในปี พ.ศ. 2559 โดยไอเอสทีเอนเตอร์เทนเมนต์ กลุ่มนี้ประกอบด้วยสมาชิก 7 คน ได้แก่ ฮัน ซึง-อู, คัง ซึง-ชิก, ฮอ ชัน, อิม เซ-จุน, โท ฮัน-เซ, ชเว บย็อง-ชัน และช็อง ซู-บิน กลุ่มนี้เปิดตัวเมื่อวันที่ 9 พฤศจิกายน พ.ศ. 2559 ด้วยอีพี "Voice to New World"
2016: "Me &amp; 7 Men" และได้เปิดตัวพร้อมกับอัลบั้ม "Voice to New World".
เมื่อวันที่ 17 สิงหาคม 2016 Plan A Entertainment ได้เปิดเผยรายละเอียดเกี่ยวกับกลุ่ม (ซึ่งเป็นที่รู้จักในชื่อ Plan A Boys) และรายการ Reality Show "Me &amp; 7 Men" ซึ่งจะจัดเตรียมการเปิดตัวของวง
เมื่อวันที่ 30 สิงหาคม 2016 "Me &amp; 7 Men" ออกอากาศตอนแรกใน Mnet
เมื่อวันที่ 1 กันยายน 2016 ซึงชิก เซจุน และฮันเซ ได้ออก Single Digital เป็น Plan A Boys โดยได้รับความร่วมมือกับค่ายเพลง "#Begin Again" พร้อมกับ Music Video ที่นำแสดงโดยฮอกักและสมาชิกทั้ง 7 คนของวง
เมื่อวันที่ 1 พฤศจิกายน 2016 Teaser ได้ออกอากาศหลังจาก "Me &amp; 7 Men" ออกมาเปิดเผยวันเปิดตัวอย่างเป็นทางการของกลุ่มอย่างเป็นทางการเมื่อวันที่ 9 พฤศจิกายน วันรุ่งขึ้น Plan A Entertainment ได้เปิดตัวทีเซอร์วิดีโอ และรูปภาพของเซจุน และบย็องชัน พร้อมกับ Teaser ของซูบิน และฮันเซ ที่ถูกปล่อยออกในวันรุ่งขึ้น
เมื่อวันที่ 4 พฤศจิกายน ซึงอู ชัน และซึงชิก ก็ได้รับการปล่อยตัวออกมาพร้อมกับผลงานการแสดงของ "What Time Is It Now?" ซึ่งเป็นเพลงจาก EP ชุดแรก
เมื่อวันที่ 9 พฤศจิกายน 2016 Victon ได้เปิดตัวเป็นทางการด้วยการเปิดตัว EP แรกกับ Voice to New World พร้อมกับเพลงไทเทิล "I'm Fine" ซึ่งขึ้นแสดงทั้งเพลง "I'm Fine" และ "What Time is It Now?" ในรายการเพลงในช่วงที่ Promote อยู่
2017: Comeback กับอัลบั้มชื่อว่า "Ready, Identity และ From.VICTON".
เมื่อวันที่ 9 กุมภาพันธ์ 2017 Plan A ประกาศว่า Victon จะกลับมาเร็วกว่าช่วงปลายเดือนกุมภาพันธ์ เมื่อคืนวันที่ 21 กุมภาพันธ์ ทางวงได้ประกาศอย่างเป็นทางการว่าจะกลับมาพร้อมกับ EP ชุดที่สอง 'Ready'
เมื่อวันที่ 2 มีนาคม 2017 "Ready" ออกพร้อมกับมิวสิกวิดีโอสำหรับเพลงไทเทิล "Eyez Eyez" ได้ Comeback Stage ในรายการ ที่ "M! Countdown" ในวันเดียวกัน
ซึ่งในวันนั้น ก็ได้มีการประกาศสีประจำวง นั่นก็คือ Blue Atoll และ Blazing Yellow เช่นเดียวกันกับชื่อของแฟนคลับของพวกเขา "ALICE" (ย่อมาจาก Always we Love the voICE.)
เมื่อวันที่ 23 สิงหาคม 2017 VICTON ได้ปล่อยมินิอัลบั้มที่สาม "Identity" พร้อมกับมิวสิกวิดิโอสำหรับเพลงไทเทิลอย่าง "Unbelievable" รวมทั้งยังได้จัดการแสดงโชว์เคสที่ ซัมซุงฮอลล์ ณ มหาวิทยาลัยหญิงอีฮวาในวันเดียวกัน
เมื่อวันที่ 9 พฤศจิกายน 2017 "From. VICTON" ออกมาพร้อมกับเพลงไทเทิล "Remember Me" และเพลงอื่น ๆ อีกห้าเพลงในอัลบั้ม นับเป็นการกลับมาครั้งสุดท้ายในปี 2017
2018: Busking project / Comeback กับ Single Album ""Time of Sorrow" /" 1st Fan meeting.
เมื่อวันที่ 18 กุมภาพันธ์ 2018 Plan A ประกาศถึงโปรเจกต์ Busking ที่จะจัดขึ้น 4 วัน : 25 กุมภาพันธ์, 4,10,11 มีนาคม ซึ่งจะแสดงหลายๆเพลงจากอัลบั้มที่ผ่านมา และเพลงจากศิลปินรุ่นพี่อย่าง 'Shadow' by Highlight (BEAST), 'Lonely' 2NE1, '고 민보다 GO' by BTS รวมถึงเพลง cover ที่ได้รีมิกซ์ดนตรีและเนื้อร้องบางส่วนขึ้นมาใหม่สำหรับโปรเจกต์นี้ คือ Bad Boy ของ Red Velvet ซึ่งสถานที่จัดงานได้แก่ Sinchon (Day 1), Starfield (Day 2), Gangnam (Day 3) and Dongdaemun (Day 4) ตามลำดับ
เมื่อวันที่ 23 พฤษภาคม 2018 VICTON ปล่อยซิงเกิลอัลบั้มแรกพร้อมมิวสิกวิดิโอออกมา ในชื่อเพลง "Time of Sorrow" และได้ขึ้น Comeback Stage ในรายการ M COUNTDOWN ในวันถัดมา
ในวันที่ 17-18 พฤศจิกายน 2018 หลังจากเดบิวต์ได้ 2 ปีเต็ม VICTON ได้จัดงาน Fan meeting ครั้งแรกขึ้นในชื่อ VICTON 1ST FAN MEETING 'WELCOME TO WONDERLAND' ที่ Sogang University Maryhall
2019 (การเข้าร่วมรายการ Produce X 101).
PLAN A Entertainment ประกาศว่าซึงอูและบย็องชันเข้าร่วมแข่งขันในรายการ PRODUCE X 101 ซึ่งก่อนหน้านี้ทางต้นสังกัด PLAN A Entertainment ได้เคยปฏิเสธการเข้าร่วมแข่งขันในรายการ PRODUCE X 101 ของสมาชิกวง VICTON มาแล้วโดยหลังจากมีการเปิดตัวเข้าแข่งขันอย่างเป็นทางการของ บย็องชัน และซึงอู ทำให้แฟน ๆ จำนวนหนึ่งแสดงความไม่พอใจต่อทางต้นสังกัด PLAN A ที่ออกมาปฏิเสธข่าวก่อนหน้า ซึ่งทางค่ายได้ออกมาขอโทษและชี้แจงเหตุผลถึงเรื่องนี้
"ฮัน ซึง-อู และชเว บย็อง-ชัน สมาชิกของ VICTON วงในสังกัดของเราได้เข้าร่วมแข่งขันในรายการ PRODUCE X 101 จริง ซึ่งเราต้องขอโทษ ALICE กลุ่มแฟนคลับของวงที่รู้สึกกังวลในเรื่องนี้หลังจากได้เห็นข่าวจากช่องทางต่าง ๆ เราขอให้ทุกคนเข้าใจเหตุผลที่ทางค่ายไม่สามารถยืนยันการเข้าร่วมแข่งขันก่อนหน้านี้ได้เนื่องจากเป็นข้อตกลงของรายการ PRODUCE X 101ได้โปรดมอบกำลังใจ และสนับสนุนสมาชิกของ VICTON ที่ได้ตัดสินใจลงแข่งขันหลังจากที่ได้ปรึกษาร่วมกันมาเป็นเวลานาน และขอให้ทุกคนรอติดตามการทำกิจกรรมของ ซึงชิก ฮอชัน เซจุน ฮันเซ และซูบิน ที่ยังคงอยู่กับทางค่าย และคอยให้กำลังใจสมาชิกที่เข้าแข่งขันเช่นกัน"
2019: Comeback สมาชิก 6 คน กับ "Nostalgic Night" / VICTON 1st WIN / Asia Fan Meeting.
หลังจากที่ฮันซึงอู หัวหน้าวงได้ผ่านรอบไฟนอล และได้เป็นหนึ่งในสมาชิกของวงใหม่จากรายการโปรดิวซ์เอ็กซ์วันโอวันที่มีชื่อว่า X1 สมาชิกที่เหลือของ VICTON (ซึงชิก ชัน เซจุน ฮันเซ ซูบิน รวมทั้งบย็องชันที่ได้ถอนตัวออกจากรายการโปรดิวซ์วันโอวันเนื่องด้วยอาการบาดเจ็บก่อนหน้านี้) ทั้ง 6 คน ก็ได้กลับมาทำงานร่วมกันอีกครั้ง โดยตำแหน่งหัวหน้าวง ได้ถูกส่งมอบให้ซึกชิกทำหน้าที่แทน ซึ่งงานแรกในกับสมาชิก 6 คนคือ VICTON FANMEETING [VOICE TO ALICE] จัดขึ้นในวันที่ 22 กันยายน 2019 ที่ Donghae Arts Center Of Kwangwoon University
ในวันที่ 8 ตุลาคม 2019 ได้มีการประกาศถึงงาน 1st Asia tour "VOICE TO ALICE" Fan Meeting ที่จะเริ่มต้นตั้งแต่เดือนพฤศจิกายนเป็นต้นไป
ในวันที่ 4 พฤศจิกายน 2019 VICTON ได้ปล่อยมินิอัลบั้มที่ห้า "Nostalgia" ซึ่งหลังจากผ่านมาเป็นเวลาสามปีนับจากการเปิดตัว ในวันที่ 12 พฤศจิกายน VICTON ได้รับรางวัลที่ 1 กับเพลง "Nostalgic Night" ในรายการเพลงเป็นครั้งใน จาก SBS MTV’s “The Show”
2020-present: 1st Concert / Han Seungwoo’s Return, "Continuous," and 2nd Single Album "Mayday".
ในวันที่ 4-5 มกราคม VICTON ได้จัดคอนเสิร์ตครั้งแรกในชื่อ VICTON 1ST CONCERT [NEW WORLD] ที่ OLYMPIC HALL และในวันที่ 6 มกราคม ทางต้นสังกัด ของ X1 ได้ประกาศยุบวง เนื่องจากพบ จึงทำให้การทำงานในฐานะสมาชิกวง X1 ของฮันซึงอูยุติ และในวันที่ 29 มกราคม Play M ออกประกาศให้ทราบถึงการกลับมาของฮันซึงอูอย่างเป็นทางการ ผ่าน Solo Fan Meeting ครั้งแรก ในชื่อ "2020 HAN SEUNG WOO FANMEETING [喜怒哀樂]" ในวันเสาร์ที่ 8 กุมภาพันธ์ ที่หอประชุมมหาวิทยาลัยคยองฮี
ในวันที่ 9 มีนาคม VICTON ได้ปล่อยมินิอัลบั้มชุดที่ 6 ในชื่อ “Continuous” สื่อถึงการกลับมาเดินทางร่วมกันอีกครั้งของสมาชิกทั้ง 7 คน และเพลงไตเติ้ล "Howing" ได้รับรางวัลที่ 1 ในรายการเพลงจาก SBS MTV’s “The Show” ในวันที่ 17 มีนาคม และเป็นครั้งแรกที่ได้รับรางวัลร่วมกันกับสมาชิกทั้ง 7 คน
ในวันที่ 2 มิถุนายน VICTON กลับมาอีกครั้งกับ 2nd single Album "Mayday" ได้รับรางวัลที่ 1 ในรายการเพลงจาก SBS MTV’s “The Show” ในวันที่ 9 มิถุนายน ซึ่งเป็นรางวัลถ้วยที่ 3 ที่ได้รับ ถัดจาก Nostalgic Night และ Howling
ในวันที่ 26 มิถุนายน Play M ได้ประกาศถึงงาน Solo Debut ของฮันซึงอู ที่จะเกิดขึ้นในเดือนสิงหาคม นับเป็นสมาชิกคนแรกของวงที่จะทำกิจกรรมในฐานะศิลปินเดี่ยวนับตั้งแต่เดบิวท์มา ซึ่งจะใช้ชื่ออัลบั้มว่า "Fame" กับเพลงไตเติ้ล "Sacrifice" ซึ่งซึงอูได้มีส่วนร่วมทำงานในอัลบั้ม โดยเขียนเพลงเองทุกเพลง และมีส่วนร่วมในงานเรียบเรียงเพลงเช่นกัน โดยได้ Debut Stage ในรายการ M COUNTDOWN ในวันที่ 13 กันยายน
กีฬากรีฑาในซีเกมส์ 2017 – กระโดค้ำถ่อชาย
โซเฟียแห่งนอสซอ สมเด็จพระราชินีแห่งสวีเดน
กีฬาขี่ม้าในซีเกมส์ 2017
การแข่งขัน ขี่ม้า ในมหกรรมกีฬา ซีเกมส์ 2017 ในกรุง กัวลาลัมเปอร์ จะจัดขึ้นที่สนามขี่ม้าปูตราจายา.
เกมการแข่งขันในปี 2017 จะประกอบไปด้วยหกรายการ (รายการทั้งหมดสำหรับผสม).
รายการด้านล่างนี้ที่จะทำการแข่งขัน:
ธัญนิตย์ ภูธนัตถ์วฤนร์
ธัญนิตย์ ภูธนัตถ์วฤนร์ มีชื่อเดิมว่า "เบญจรัตน์ อย่างตระกูล" เกิดวันที่ 17 พฤศจิกายน พ.ศ. 2541 นักเทควันโดหญิงทีมชาติไทย เจ้าของเหรียญทองแรกจากการแข่งขันเทควันโดประเภทต่อสู้ รุ่นไม่เกิน 57 กก.หญิง "ซีเกมส์ ครั้งที่ 29" ที่ประเทศมาเลเซีย และเหรียญทองแดง เทควันโดรุ่นไม่เกิน 62 กก.หญิง "ซีเกมส์ ครั้งที่ 30" ที่ประเทศฟิลิปปินส์
ธัญนิตย์ศึกษาระดับมัธยมศึกษาที่โรงเรียนเทพลีลา และสำเร็จการศึกษาปริญญาตรีที่คณะวิทยาศาสตร์การกีฬา จุฬาลงกรณ์มหาวิทยาลัย เคยมีผลงานการแข่งขันเทควันโดในระดับประเทศ เช่น เหรียญเงินจากการแข่งขัน รายการ "GH BANK" เทควันโด ยุวชน - เยาวชน ชิงชนะเลิศแห่งประเทศไทย ประจำปี 2557 รุ่นไม่เกิน 52 กก.หญิง เหรียญทองแดงจากการแข่งขัน รายการ "GH BANK" เทควันโดชิงชนะเลิศแห่งประเทศไทย ประจำปี 2558 รุ่นไม่เกิน 52 กก.หญิง และเหรียญเงินจากการแข่งขันเทควันโด รุ่นไม่เกิน 52 กก.หญิง "กีฬาเยาวชนแห่งชาติ ครั้งที่ 32" หรือ "สุพรรณบุรีเกมส์" นอกจากนี้ยังเข้าร่วมการแข่งขันเทควันโดในต่างประเทศ รายการ "โคเรีย โอเพ่น 2014" รุ่นไม่เกิน 52 กก.หญิง ที่เมืองคยองจู ประเทศเกาหลีใต้ คว้าเหรียญทองแดง รุ่นไม่เกิน 52 กก.หญิง
ในปี 2558 ธัญนิตย์เข้าร่วมการแข่งขันเทควันโดเยาวชนชิงแชมป์เอเชีย รายการ "Asian Junior Taekwondo Championships 2015" ที่ประเทศไต้หวัน คว้าเหรียญเงิน รุ่นไม่เกิน 52 กก.หญิง และเข้าร่วมการแข่งขันเทควันโด รายการ "โคเรีย โอเพ่น 2015" ที่เมืองชุนชอน ประเทศเกาหลีใต้ คว้าเหรียญเงิน รุ่นไม่เกิน 52 กก.หญิง ซึ่งเป็นการแข่งขันเพื่อเก็บสะสมคะแนนในการจัดอันดับโลก หรือ G2
ในปี 2559 เข้าร่วมการแข่งขันเทควันโด รายการ "Korea Open 2016" ที่ประเทศเกาหลีใต้ คว้าเหรียญทองแดง รุ่นไม่เกิน 53 กก.หญิง ต่อมาเข้าร่วมการแข่งขันเทควันโด รายการ "The 1st International Taekwondo VTF President Cup" คว้าเหรียญทองแดง รุ่นไม่เกิน 57 กก.หญิง ที่เมืองโฮจิมินห์ ประเทศเวียดนาม โดยเข้าร่วมการแข่งขันกับนักกีฬาเทควันโดทีมชาติไทย จำนวน 3 คน ประกอบด้วย ชนกานต์ เสาวรส รุ่นไม่เกิน 49 กก.หญิง รามณรงค์ เสวกวิหารี รุ่นไม่เกิน 58 กก.ชาย ณัฐวีร์ กล่อมพงษ์ รุ่นไม่เกิน 68 กก.ชาย
ในปี 2560 เข้าร่วมการแข่งขันเทควันโด รายการ "Korea Open 2017" รุ่นไม่เกิน 53 กก.หญิง ที่ประเทศเกาหลีใต้ ต่อมาเข้าร่วมการแข่งขัน "ซีเกมส์ ครั้งที่ 29" ที่ประเทศมาเลเซีย สามารถคว้าเหรียญทอง รุ่นไม่เกิน 57 กก.หญิงมาครอง รอบชิงชนะเลิศเป็นฝ่ายชนะคะแนนนักกีฬาจากเวียดนาม 10-9 เป็นเหรียญทองเหรียญที่ 2 ของสมาคมกีฬาเทควันโดแห่งประเทศไทยในการแข่งขันซีเกมส์ครั้งนี้
ธันเดอร์ (เพลงอิแมจินดรากอนส์)
ธันเดอร์  เป็นเพลงของวงดนตรีร็อกชาวอเมริกัน อิแมจินดรากอนส์ เป็นเพลงที่สองจากสตูดิโออัลบั้มลำดับที่สาม อีวอล์ฟ ออกจำหน่ายเมื่อวันที่ 27 เมษายน ค.ศ. 2017
มิวสิกวิดีโอเผยแพร่ครั้งแรกวันที่ 2 พฤษภาคม ค.ศ. 2017 กำกับโดย โจเซฟ คาห์น และถ่ายทำในเมืองดูไบ
ศาลเจ้าฟุชิมิ อินะริ
กันยายน พ.ศ. 2560
กันยายน พ.ศ. 2560 เป็นเดือนที่ 9 ของปี พ.ศ. 2560 วันแรกของเดือนเป็นวันศุกร์ วันสุดท้ายของเดือนเป็นวันเสาร์
เจ้าชายออสการ์ เบอร์นาดอตต์ เคานต์แห่งวิสบอร์ก
เจ้าชายออสการ์ เป็นพระราชโอรสพระองค์ที่ 2 ในสมเด็จพระเจ้าออสการ์ที่ 2 แห่งสวีเดน กับ โซเฟียแห่งนอสซอ สมเด็จพระราชินีแห่งสวีเดน ประสูติ ณ กรุงสต็อกโฮล์ม เมื่อแรกประสูติ ทรงมีฐานะเป็น เจ้าชายแห่งสวีเดนและนอร์เวย์ ต่อมากนอร์เวย์ได้ยแกตัวจากสวีเดน พระองค์จึงดำรงพระอิสิรยยศที่ ดยุกแห่งกอตลันด์
เมื่อปี ค.ศ. 1888 พระองค์ได้เสกสมรสกับ เอ็มบา มอกุส อัล ฟุสเก (ต่อมา:เจ้าหญิงเอ็มบาเบอร์นาดอตต์ เคาน์เตสแห่งวิสบอร์ก) ซึ่งการสมรสของพระองค์ไม่ได้รับความยินยอมจากพระบิดา และสภาของสวีเดน ซึ่งการสมรสนี้เองทำให้พระองค์ค้องสละฐานันดรและทายาทในการสืบราชบัลลังก์แห่งสวีเดนไปโดยปริยาย และใช้พระนามลำลองอย่างไม่เป็นทางการว่า ออสการ์ เบอร์นาดอตต์ ต่อมา ได้รับการสถาปนาเป็น เจ้าชายออสการ์ เบอร์นาดอตต์ เคานต์แห่งวิสบอร์ก ในวันแต่งงานจากพระอัยกา
เคานต์และเคานต์เตสนั้น มีพระบุตร 5 ท่าน คือ
ตำบลบัวงาม (อำเภอเดชอุดม)